****

 **REPUBLIKA E SHQIPËRISË**

 **MINISTRIA E FINANCAVE**

**AGJENCIA E MENAXHIMIT TË GARANCIVE DHE KREDIVE TË PAKTHYERA**

 **SHPALLJE VENDI VAKANT PËR POZICIONIN:**

**SPECIALIST - NË SEKTORIN E VERIFIKIMIT TË KËRKESAVE TË GARANCISË DHE KONFIRMIMIT TË KONTRATAVE**

Në mbështetje të ligjit Nr.55/2023 “Për Menaxhimin e Garancive dhe Kredive të Pakthyera” si dhe urdhërit të Kryeministrit nr. 17 datë 25.01.2024 Për Miratimin e Strukturës dhe të Organikës të Agjencisë të Garancisë dhe Kredive të Pakthyera. Njoftohet hapja e pozicionit të lirë të punës si vijon:

**TË DHËNAT PËR POZICIONIN E PUNËS**

Emërtesa e pozicionit: Specialist në Sektorin e Verifikimit të Kërkesave të Garancisë dhe Konfirmimit të Kontratave

Institucioni: Agjencia e Menaxhimit të Garancive dhe Kredive të Pakthyera

Raporton tek: Përgjegjësi i Sektorit të Verifikimit të Kërkesave të Garancisë dhe Konfirmimit të Kontratave

**DETYRAT KRYESORE**

1. Varet drejtpërsëdrejti dhe merr urdhra dhe detyra nga Përgjegjësi i Sektorit të Verifikimit të Kërkesave të Garancisë dhe Konfirmimit të Kontratave, brenda fushës së tij të përgjegjësive.
2. Ka si detyrë të verifikojë kushtet dhe kriteret e huamarrjes së institucioneve financiare në zbatim të skemave të veçanta të garancive, të miratuara nga Këshilli i Ministrave dhe të emetuara nga Ministria përgjegjëse për financat.
3. Ka për detyrë të konfirmojë draftin e marrëveshjes së huasë, vijimin e procedurave të nënshkrimit të kredisë, verifikimin e rasteve të pagesës së garancisë, si dhe administrimin e të dhënave të skemave të veçanta të garancive.
4. Shqyrton rast pas rasti kërkesat e huadhënësve mbi thirrrjen e Garancisë sipas skemave të veçanta të saj.
5. Brenda 10 ditëve, verifikon mbi bazën e informacioneve analitike të marra nga Huadhënësi (Bankat e Nivelit të Dytë), plotësimin e kushteve për thirrjen e Garancisë, saktësinë e llogaritjeve, si dhe kërkojnë informacion shtesë Huadhënësit, në rast të konstatimit të pasaktësive.
6. Kryen vlerësimin e kërkesës së huadhënësit për pagesë, sipas kritereve të përcaktuara në dispozitat ligjore në fuqi dhe i kërkojnë Ministrisë/strukturës përgjegjëse për raportimin dhe shërbimin e borxhit, kryerjen e pagesës.
7. Kryen verifikimet në përputhje me kriteret dhe kushtet e përcaktuara në marrëveshjen e garancisë, të miratuar nga Këshilli i Ministrave.
8. Ka si detyrë të kërkojë informacion ldihur me veprimet e kryera nga Bankat e Nivelit të Dytë, me të cilat kanë bashkëpunim.

**KUSHTET QË DUHET TË PLOTËSOJË KANDIDATI**

**Kërkesat e përgjithshme të pozicionit të punës si vijon:**

* Të ketë shtetësinë shqiptare;
* Të gëzojë zotësi të plotë për të vepruar;
* Të plotësojë kërkesat për llojin dhe nivelin arsimor, përvojës dhe kërkesat për kategorinë, klasën grupin dhe pozicionin përkatës.
* Të jetë i aftë për punë;
* Të mos jetë i dënuar me një vendim gjykate të formës së prerë;
* Të mos i jetë hequr e drejta e ushtrimit të detyrës në administratën publike me vendim gjykate;
* Të mos jetë larguar për shkelje disiplinore nga administrata publike, si dhe të mos ketë masë disiplinore në fuqi sipas Kodit të Punës;
* Të mos ketë konflikt interesi me detyrën ose funksionin që do të kryej;

**Kërkesat e posaçme të pozicionit të punës:**

* Të zotërojë një diplomë të nivelit "Master Shkencor" ose " Master Profesional", në fushën e shkencave Juridike/Ekonomike. Edhe diploma e nivelit "Bachelor" duhet të jetë në të njëjtën fushë;
* Preferohet të ketë të paktën 1 vit përvojë pune në profesion.
* Preferohen të ketë trajnime/kualifikime të ndryshme.
* Të ketë aftësi të mira komunikimi individuale dhe në grup.
* Preferohet të zotërojë një gjuhë të huaj.
* Njohuri shumë të mira praktike në përdorimin e kompjuterit dhe programeve Microsoft Word, Excel, Powerpoint dhe programe të fushës, sipas vendit ku aplikon.

**DOKUMENTACIONI QË DUHET TË DORËZOHET**

**Kandidatët që aplikojnë duhet të dorëzojnë dokumentet si më poshtë:**

* Jetëshkrim i aplikantit;
* Fotokopje të diplomës (përfshirë edhe diplomën Bachelor). Për diplomat e marra jashtë Republikës së Shqipërisë të përcillet njehsimi nga Ministria e Arsimit dhe e Sportit;
* Fotokopje të librezs së punës (të gjitha faqet qe vertetojnë eksperiencën në punë)
* Fotokopje e letërnjoftimit (ID);
* Vërtetim të gjëndjes shëndetësore
* Vetdeklarim te gjëndjes Gjygjësore/Dëshmi Penaliteti
* Çdo dokument tjetër që vërteton trajnimet, kualifikimet, arsimin shtesë, vlerësimet pozitive apo të tjera të përmendura në jetëshkrimin tuaj.

**MËNYRA DHE VENDI I DORËZIMIT**

Dokumentet duhet të dorëzohen në Zyrën e Protokollit të Agjencisë e Menaxhimit të Garancive dhe Kredive të Pakthyera, në Rrugën “Rrapo Hekali”, Ndërtesa 21, Hyrja 1, Selitë Tiranë, Shqipëri, brenda datës 11.07.2025 ora 14:00.

**Të gjitha dokumentet duhet të dorëzohen me zarf në zyrën e protokollit të institucionit dhe do të administrohen nga institucioni.**

**MËNYRA E VLERËSIMIT TË KANDIDATËVE**

 **Rezultatet për fazën e verifikimit paraprak**

Brenda 10 ditësh nga data 11.07.2025, Agjencia e Menaxhimit të Garancive dhe Kredive të Pakthyera do të shpallë listën e kandidatëve që plotësojnë kërkesat e përgjithshme dhe të posaçme për intervistën e strukturuar me gojë si dhe datën, vendin dhe orën e satktë kur do të zhvillohet intervista.

Në të njëjtën datë kandidatët që nuk i plotësojnë kushtet dhe kërkesat e posaçme do të njoftohen individualisht (nepermjet adresës së emailit) për shkaqet e moskualifikimit.

**Fushat e njohurive, aftësitë dhe cilesit mbi të cilat do te zhvillohet intervista**.

* Kushtetuta e Republikës së Shqipërisë
* Kodi i Punës
* Kodi i Proçedurave Administrative
* Kodi Civil
* Ligji nr.9131, datë 08.09.2003 “Për rrgullat e etikës në administratën publike”
* Ligjin nr.119/2014 “Për të drejtën e informimit” i ndryshuar
* Ligjin nr. 124/2024 “Për mbrojtjen e të dhënave personale”
* Ligjin nr.9367, datë 07.04.2005 “Për parandalimin e konfliktit të interesave në ushtrimin e funksioneve publike” i ndryshuar
* Ligjin nr.9049, datë 10.04.2003 Për deklarimin dhe kontrollin e pasurive, të detyrimeve financiare të të zgjedhurve dhe të disa nenpunësve publikë” i ndryshuar
* https://amgkp.gov.al/ ( ligj, VKM, Rregullore, në faqen zyrtare të AMGKP)

**PROCEDURA E PËRZGJEDHJES SË KANDIDATËVE:**

Përzgjedhja e kandidatëve do të bëhet nga një komision vlerësimi i përbërë nga 3 (tre) anëtarë.

**Totali i pikëve të vlerësimit të kandidatëve është 100 (njëqind), të cilat ndahen:**

**Kandidatët do të vlerësohen në lidhje me dokumentacionin e dorëzuar:**

a. Vlerësimin e jetëshkrimit (CV);

b. Vlerësimin e kualifikimeve akademike, profesionale dhe teknike;

c. Vlerësimin e trajnimeve;

Totali i pikëve për këtë vlerësim është **40 pikë.**

**Kandidatët gjatë intervistës së strukturuar me gojë do të vlerësohen në lidhje me:**
a. Njohuritë, aftësitë, kompetencën në lidhje me punën;

b. Motivimin, aspiratat dhe pritshmëritë e tyre për karrierën.
Totali i pikëve për këtë vlerësim është **60 pikë**.

**DATA E DALJES SË REZULTATEVE TË KONKURIMIT DHE MËNYRA E KOMUNIKIMIT**

Në përfundim të vlerësimit njësia e Burimeve Njerëzore në AMGKP do të njoftojë ato individualisht në mënyrë elektronike për rezultatet (nepërmjet adresës së e-mailit) dhe do të shpallë fituesin në faqen zyrtare të Agjencisë së Menaxhimit të Garancive dhe Kredive të Pakthyera .